സംവാദം:റോമാ മാര്‍പാപ്പാമാര്‍ - വിക്കിപീഡിയ

# സംവാദം:റോമാ മാര്‍പാപ്പാമാര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

റോമിലെ... എന്ന ശീര്‍ഷകത്തിന്‌ ചേര്‍ന്ന നിര്‍‌വചനമാവട്ടേ ആദ്യ ലൈന്‍ തന്നെ. എങ്കില്‍ നന്നായിരിക്കും --ചള്ളിയാന്‍ ♫ ♫ 15:13, 18 സെപ്റ്റംബര്‍ 2007 (UTC)

ഈ താളിന്റെ പേരു് മാര്‍പാപ്പമാരുടെ പട്ടിക എന്നോ മാറ്റുന്നതായിരിക്ക്കും ഉചിതം.--Shiju Alex 15:31, 18 സെപ്റ്റംബര്‍ 2007 (UTC) മാര്‍പ്പാപ്പമാര്‍ അന്ത്യോക്ക്യയിലുമില്ലേ (അവര്‍ മാര്‍പ്പാപ്പ എന്ന പേരിലാണോ അറിയപ്പെടുന്നത്)?.. --Vssun 19:31, 18 സെപ്റ്റംബര്‍ 2007 (UTC)

## [തിരുത്തുക] പാപ്പ(Pope)

റോമാ മാര്‍പാപ്പ(Roman Pope) എന്നതു് റോമാസഭയുടെ ഔദ്യോഗികപ്രയോഗമാണു്.

ക്രൈസ്തവ ലോകത്തു് മാര്‍പാപ്പ അതായതു് പാപ്പ(Pope)എന്ന സ്ഥാനിക നാമം ആദ്യമായി സ്വീകരിച്ചതു് അലക്സാന്ത്രിയന്‍ മേലദ്ധ്യക്ഷന്‍മാരായിരുന്നു. മൂന്നാം നൂറ്റാണ്ടിലെ ഹെരാക്ലസ് മാര്‍പാപ്പ(231-348) മുതലുള്ള അലക്സാന്ത്രിയന്‍ മേലദ്ധ്യക്ഷന്‍മാര്‍ പാപ്പ(Pope)എന്ന സ്ഥാനിക നാമം ഉപയോഗിച്ചു് വന്നു.അലക്സാന്ത്രിയന്‍ മാര്‍പാപ്പയുമായി മല്‍സരത്തിലേര്‍പ്പട്ട റോമായുടെ ഒന്നാം ലിയോ(440-461),പാപ്പ(Pope)എന്ന സ്ഥാനിക നാമം സ്വീകരിച്ചിരുന്നു.(അലക്സാന്ത്രിയന്‍-റോമാ മേലദ്ധ്യക്ഷന്‍മാരുടെ മല്‍സരം 451-ല്‍ ക്രൈസ്തവ സഭയുടെ നെടുകെയുള്ള പിളര്‍പ്പിലേയ്ക്കു് നയിച്ചു.റോമാ സാമ്രാജ്യത്തിലെ, റോമാ പാപ്പാസനവും കോണ്‍സ്റ്റാന്റിനോപ്പിള്‍ പാത്രിയര്‍ക്കാസനവും ഒരുഭാഗത്തും അലക്സാന്ത്രിയന്‍ പാപ്പാസനവും അന്ത്യോക്യന്‍ പാത്രിയര്‍ക്കാസനവും മറുഭാഗത്തുമായിട്ടായിരുന്നു ഇന്നും നിലനില്‍ക്കുന്ന ആ പിളര്‍പ്പു്.)

പാശ്ചാത്യ സഭയില്‍ കാര്‍ത്തേജിലെ മേലദ്ധ്യക്ഷനെ ഒരുകാലത്തു് അനുഗ്രഹീതനായ പാപ്പ എന്നു് വിശേഷിപ്പിച്ചിരുന്നു.റോമാ മേലദ്ധ്യക്ഷന്റെ മേധാവിത്തം പാശ്ചാത്യ സഭയില്‍ ഉറപ്പിച്ചു് നിറുത്തുന്നതിന്റെ ഭാഗമായി കൂടിയാകാം, ആറാം നൂറ്റാണ്ടായപ്പോഴേയ്ക്കും പാശ്ചാത്യ സഭയില്‍ പാപ്പ(Pope)എന്ന സ്ഥാനിക നാമം റോമാ മേലദ്ധ്യക്ഷനു് മാത്രം അവകാശപ്പെട്ടതായി.

അന്ത്യോക്യാ മേലദ്ധ്യക്ഷന്‍മാരെ മാര്‍പാപ്പമാരെന്നു് ഒരിയ്ക്കലും വിളിച്ചിരുന്നില്ല.റോമാ സാമ്രാജ്യത്തിലെ മഹാനഗരങ്ങളായ അലക്സാന്ത്രിയ, റോമാ, അന്ത്യോക്യാ എന്നിവിടങ്ങളിലെ മേലദ്ധ്യക്ഷന്‍മാര്‍ക്കു് നാലാം നൂറ്റാണ്ടായപ്പോഴേയ്ക്കും മെത്രാപ്പോലീത്തമാരെന്ന പേരുണ്ടായിരുന്നു.380-നു് ശേഷം അവരെ പാത്രിയര്‍ക്കീസു്മാരെന്നു് വിളിച്ചു് തുടങ്ങി. അലക്സാന്ത്രിയ-റോമാപാത്രിയര്‍ക്കീസു്മാര്‍ മാര്‍പാപ്പ അതായതു് പാപ്പ(Pope)എന്ന സ്ഥാനിക നാമം സ്വീകരിച്ചുവെങ്കിലും അവരും പാത്രിയര്‍ക്കീസുമാര്‍ തന്നെ. റോമാ മാര്‍പാപ്പയെ റോമാപാത്രിയര്‍ക്കീസെന്നും പാശ്ചാത്യ പാത്രിയര്‍ക്കീസെന്നും വിളിയ്ക്കാറുണ്ടു്. റോമാ സാമ്രാജ്യത്തിനു് പുറത്തുള്ള പാത്രിയര്‍ക്കീസു്മാര്‍ 410 മുതല്‍ കാതോലിക്കോസു് എന്ന പേരു് സ്വീകരിച്ചു(ഉദ:-ആര്‍മീനിയ-Church of the East-ജോര്‍ജിയ പാത്രിയര്‍ക്കീസു്മാര്‍.

ഓറിയന്റല്‍ ഓര്‍ത്തഡോക്സ് സഭയില്‍ അലക്സാന്ത്രിയന്‍ മാര്‍പാപ്പയാണു് ഒന്നാമന്‍.സുറിയാനി ഓര്‍ത്തഡോക്സ് അന്ത്യോക്യാ പാത്രിയര്‍ക്കീസു് രണ്ടാമനും. --എബി ജോന്‍ വന്‍നിലം 07:39, 19 സെപ്റ്റംബര്‍ 2007 (UTC)

### [തിരുത്തുക] തെളിവു്

കാര്യങ്ങള്‍ വസ്തുതാപരവും സന്തുലിതവുമായിരിയ്ക്കാന്‍ അതായതു് റോമന്‍ കത്തോലിക്കാ സഭക്കാരും മറ്റുള്ളവരും അംഗീകരിയ്ക്കുന്ന വിധത്തിലുള്ള ആധികാരികവസ്തുതകളായിരിയ്ക്കുവാന്‍ ശ്രദ്ധിച്ചിരുന്നു. തെളിവു്, അടിക്കുറിപ്പിനു് പകരം വിശദമായി പിന്നീടുള്‍ക്കൊള്ളിയ്ക്കാം. ബൈബിളിലെ പുതിയ നിയമത്തില്‍ നിന്നു് തന്നെ ധാരാളം തെളിവുണ്ടു്(അപ്പോസ്തലന്‍മാരുടെ നടപടിപ്പുസ്തകം റോമാ സഭയ്ക്കെഴുതിയ ലേഖനങ്ങള്‍).

പത്രോസ്‌ അപ്പോസ്തലന്‍ റോമായില്‍ ചെന്നതെന്നാണെന്ന കാര്യത്തില്‍ വ്യത്യസ്ത അഭിപ്രായങ്ങളുണ്ടു്. പത്രോസ്‌ അപ്പോസ്തലന്‍ അവസാനകാലത്തു് റോമായില്‍ വന്നുവെന്നും മി. വ. 67ല്‍ പൌലോസ്‌ അപ്പോസ്തലനോടൊപ്പം രക്തസാക്ഷിമരണം പ്രാപിച്ചുവെന്നുമാണു് പാരമ്പര്യവിശ്വാസം.

പത്രോസ്‌ അപ്പോസ്തലന്‍ അന്ത്യോക്യായില്‍ 37ല്‍ കത്തീഡ്രല്‍ സ്ഥാപിച്ചതു് അദ്ദേഹത്തിന്റെ ശ്ലൈഹിക സിംഹാസന സ്ഥാപനമായും 67ലെ രക്തസാക്ഷിമരണം വരെയുള്ള കാലം അദ്ദേഹത്തിന്റെ സഭാഭരണകാലമായും കരുതപ്പെടുന്നു. ശ്ലീഹന്മാരുടെ അദ്ധ്യക്ഷനെന്നനിലയില്‍ പത്രോസ് സാര്‍വത്രിക സഭയുടെ അതായതു് കത്തോലിക്കാ സഭയുടെ(കാതോലിക സഭയുടെ) ഒന്നാമത്തെ പ്രധാന മേലദ്ധ്യക്ഷനും അദ്ദേഹത്തിന്റെ ഭരണകാലം 37മുതല്‍ 67വരെയുള്ള വര്‍ഷങ്ങളുമാണു്. ലീനോസു് മുതലുള്ളവര്‍ റോമ സഭയുടെ ബിഷപ്പ്‌(മേലദ്ധ്യക്ഷന്‍)മാരാണു്. കത്തോലിക്കാ സഭയെന്നതു് റോമ സഭ മാത്രമാണെന്നും പത്രോസിന്റെ‍ പിന്‍‍ഗാമികള്‍ എന്നതു് റോമാ ബിഷപ്പ്‌(റോമാമേലദ്ധ്യക്ഷന്‍)മാര്‍ മാത്രമാണെന്നുമുള്ള സഭാശാസ്ത്രം ആശയക്കുഴപ്പമുണ്ടാക്കിയേക്കാം. പാപ്പയുടെ പ്രഥമത്വം(പേപ്പല്‍ പ്രൈമസി) എന്ന സിദ്ധാന്തവുമായി ബന്ധപ്പെട്ടതാണു് അത്‌.

കത്തോലിക്കാ സഭ(കാതോലിക സഭ)യെന്ന പേരും ഓര്‍ത്തഡോക്സ് സഭയെന്ന പേരും ക്രിസ്തീയ സഭയുടെ ആദ്യകാലനാമങ്ങളായിരുന്നു. പാശ്ചാത്യ സഭയില്‍, കത്തോലിക്കാ സഭ(കാതോലിക സഭ)യെന്ന പേരിനും വേദവിപരീതികളുമായി മല്‍സരിച്ചു കൊണ്ടിരുന്നതിനാല്‍ പൌരസ്ത്യ സഭകളില്‍ ഓര്‍ത്തഡോക്സ് സഭയെന്ന പേരിനും പ്രാമാണ്യം കിട്ടി. --എബി ജോന്‍ വന്‍നിലം 12:22, 19 സെപ്റ്റംബര്‍ 2007 (UTC)

## [തിരുത്തുക] പൗലോസ്

| ബൈബിളിലെ അപ്പസ്തോല പ്രവര്‍ത്തനങ്ങള്‍ എന്ന പുസ്തകത്തില്‍, റോമാ പൗരനായ പൗലോസ് അപ്പസ്തോലന്‍, ക്രിസ്ത്യാനി ആയ കുറ്റത്തിനു വിചാരണ നേരിടുന്ന സമയത്ത്, റോമില്‍ പുനര്‍‌വിചാരണയ്ക്കപേക്ഷിച്ചതിനാല്‍ അദ്ദേഹത്തെ ബന്ധനസ്ഥനായി റോമിലേക്കു കൊണ്ടുപോയി എന്നു വ്യക്തമാക്കുന്നു. |

ഇതില്‍ നിന്നു റോമിലെത്തിയ ആദ്യത്തെ ക്രിസ്ത്യാനി പൗലോസ് ആണ്‌ എന്നൊന്നും വ്യക്തമാകുന്നില്ല. പിന്നെ പൗലോസ് അപ്പോസ്തോലന്‍ ക്രിസ്ത്യാനി ആയതിനാണ്‌ കുറ്റവിചാരണ നേരിട്ടതു എന്നൊക്കെ പറയുന്നതു വളരെ ബാലിശം അല്ലേ. പൗലോസിന്റെ മേല്‍ ആരോപിക്കപ്പെട്ട കുറ്റം അതല്ലല്ലോ.--Shiju Alex 14:20, 19 സെപ്റ്റംബര്‍ 2007 (UTC)

  രണ്ടു കാര്യങ്ങളാണല്ലോ പറഞ്ഞിട്ടുള്ളത്:

1. “ഇതില്‍ നിന്നു റോമിലെത്തിയ ആദ്യത്തെ ക്രിസ്ത്യാനി പൗലോസ് ആണ്‌ എന്നൊന്നും വ്യക്തമാകുന്നില്ല” - ഇതു തന്നെയാണ് എന്റെയു അഭിപ്രായം. പക്ഷേ പ്രസ്തുത reference, അറിയപ്പെടുന്ന രീതിയില്‍ റോമിലെത്തിയ ആദ്യത്തെ ക്രിസ്ത്യാനി പൗലോസ് ആവാം എന്ന വാക്യത്തിനു മതിയായ ആധാരമാവും എന്നു കരുതുന്നു. പിന്നെ ഇങ്ങനെ തെളിവില്ലാതെ ആടിനില്‍ക്കുന്ന കുറച്ച് വാക്യങ്ങള്‍ക്കൂടി ഉണ്ടെന്നു തോന്നുന്നു. അവയും ഉള്‍പ്പെടുത്തണോ എങ്ങനെ കൂടുതല്‍ കാര്യങ്ങള്‍ ഉള്‍പ്പെടുത്തി rephrase ചെയ്യണം എന്നൊക്കെ ഉള്ള കാര്യം കൂടുതല്‍ ചിന്തിക്കാന്‍ സാധിച്ചില്ല. അതിനാണ് കുറച്ചൊക്കെ neutralize ചെയ്ത് ഒരു cleanup ഫലകം ഇട്ടത്.
2. “പൗലോസ് അപ്പോസ്തോലന്‍ ക്രിസ്ത്യാനി ആയതിനാണ്‌ കുറ്റവിചാരണ നേരിട്ടതു എന്നൊക്കെ പറയുന്നതു വളരെ ബാലിശം അല്ലേ”. പൗലോസിന്റെ മേല്‍ ആരോപിക്കപ്പെട്ട കുറ്റം അതല്ലല്ലോ. - വാച്യാര്‍ത്ഥത്തില്‍ നോക്കിയാല്‍ ക്രിസ്ത്യാനി ആയത് എന്ന കുറ്റത്തിനല്ല പൗലോസ് വിചാരണ നേരിട്ടത്. (ക്രിസ്തുമത തത്വങ്ങള്‍ പ്രചരിപ്പിച്ചു) ജനങ്ങളെ വഴിതെറ്റിച്ചു എന്ന കുറ്റത്തിനാണ് എന്നാണെന്റെ ഓര്‍മ്മ (കൃത്യമായി ഓര്‍ക്കുന്നില്ല). എന്നാല്‍ ക്രിസ്തുമത വിശ്വാസികളെ പീഡിപ്പിക്കുന്നതിന്റെ ഭാഗമായിട്ടായിരുന്നല്ലോ. അതും ശരിയാക്കാം. --ജേക്കബ് 14:41, 19 സെപ്റ്റംബര്‍ 2007 (UTC)

തെളിവില്ലാതെ ആടിനില്‍ക്കുന്ന കുറച്ച് വാക്യങ്ങള്‍- ആധികാരികതയുള്ള റഫറന്‍സ് അടുത്ത ദിവസം ചേര്‍ക്കാം.--എബി ജോന്‍ വന്‍നിലം 14:47, 20 സെപ്റ്റംബര്‍ 2007 (UTC)

കുറച്ചു് തെളിവു് ചേര്‍ത്തു.വിശദാംശം പിന്നെ. --എബി ജോന്‍ വന്‍നിലം 14:38, 21 സെപ്റ്റംബര്‍ 2007 (UTC)

മുന്‍കൂറായി പറയട്ടെ: പത്രോസ്‌ അപ്പോസ്തലന്‍ അവസാനകാലത്തു് റോമായില്‍ വന്നുവെന്നും മി.വ.67ല്‍ പൌലോസ്‌ അപ്പോസ്തലനോടൊപ്പമോ അല്ലാതെയോ രക്തസാക്ഷിമരണം പ്രാപിച്ചുവെന്നുമുള്ള പാരമ്പര്യവിശ്വാസം ഉള്ളയാളാണു് ഞാന്‍.

പക്ഷെ,ഇതു് പാരമ്പര്യ വിശ്വാസം മാത്രമാണു്.തെളിയിയ്ക്കപ്പെട്ടിടില്ല.യൗസേബിയോസിന്‍റെ (നാലാം നൂറ്റാണ്ടിന്റെ ആദ്യം)സഭാചരിത്രവും വി.ജെറോമിന്റെ വിവരണങ്ങളുമാണു്, പത്രോസ്‌ അപ്പോസ്തലന്‍ അവസാനകാലത്തു് റോമായില്‍ വന്നുവെന്നും അവിടെവച്ചു് രക്തസാക്ഷിമരണം പ്രാപിച്ചുവെന്നും പറയുന്നതിന്റെ ആധാരം.അതിപുരാതന പരാമര്ശങ്ങളൊന്നുമില്ല.

പത്രോസ്‌ അപ്പോസ്തലന്‍ മി.വ.37 മുതല്‍ 7വര്‍ഷം അന്ത്യോക്യയില്‍ ചെലവൊഴിച്ച ശേഷം മരണം വരെ റോമിലായിരുന്നെന്നായിരുന്നു ഒരു പാരമ്പര്യം (വി.ജെറോം).വി.പത്രോസ് അന്ത്യോക്യയില്‍ നിന്നു് മി.വ.44-ല്‍ റോമിലേയ്ക്കു് സിംഹാസനം മാറ്റിയെന്നും പറഞ്ഞു് വന്നിരുന്നു.എന്നാല്‍ പുതിയ നിയമ പുസ്തകങ്ങളുടെ പഠനവും കാലഗണനയും പുരോഗമിച്ചപ്പോള്‍ മി.വ.44എന്നതു് 50ഉം 61ഉം കഴിഞ്ഞു് ഇപ്പോള്‍ മി.വ.64ആയി.66ഓ മി.വ.67തന്നെയോ ആണെന്നു് ചിലര്‍ കണക്കാക്കുന്നു.

വി.പൗലോസ് റോമിലെത്തിയതിനു് ബൈബിള്‍പരമായതും അല്ലാത്തതുമായ തെളിവുണ്ടു്. --എബി ജോന്‍ വന്‍നിലം 13:23, 22 സെപ്റ്റംബര്‍ 2007 (UTC)

Retrieved from "http://ml.wikipedia.org../../../%E0%B4%B1/%E0%B5%8B/%E0%B4%AE/%E0%B4%B8%E0%B4%82%E0%B4%B5%E0%B4%BE%E0%B4%A6%E0%B4%82%7E%E0%B4%B1%E0%B5%8B%E0%B4%AE%E0%B4%BE_%E0%B4%AE%E0%B4%BE%E0%B4%B0%E0%B5%8D%E2%80%8D%E0%B4%AA%E0%B4%BE%E0%B4%AA%E0%B5%8D%E0%B4%AA%E0%B4%BE%E0%B4%AE%E0%B4%BE%E0%B4%B0%E0%B5%8D%E2%80%8D.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക